CELEX: 62018CN0772
Language: el
Date: 2018-12-03 00:00:00
Title: Υπόθεση C-772/18: Αίτηση προδικαστικής αποφάσεως την οποία υπέβαλε το Korkein oikeus (Φινλανδία) στις 3 Δεκεμβρίου 2018 — Yhtiö A κατά B

25.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/8
            
         
      Αίτηση προδικαστικής αποφάσεως την οποία υπέβαλε το Korkein oikeus (Φινλανδία) στις 3 Δεκεμβρίου 2018 — Yhtiö A κατά B
      (Υπόθεση C-772/18)
      (2019/C 72/10)
      Γλώσσα διαδικασίας: η φινλανδική
      
         Αιτούν δικαστήριο
      
      Korkein oikeus
      
         Διάδικοι στην υπόθεση της κύριας δίκης
      
      
         Προσφεύγουσα: Yhtiö A
      
         Καθού: B
      
         Προδικαστικά ερωτήματα
      
      
                  1)
               
               
                  Λαμβάνεται υπόψη το μέγεθος του πλεονεκτήματος που αποκόμισε ένας ιδιώτης από τη φερόμενη παραποίηση/απομίμηση σήματος για την εκτίμηση του κατά πόσον η ενέργεια του εν λόγω ιδιώτη συνιστά χρήση σήματος στις συναλλαγές κατά την έννοια του άρθρου 5, παράγραφος 1, της οδηγίας περί σημάτων (1) ή, αντιθέτως, αμιγώς ιδιωτική συμπεριφορά; Στην περίπτωση που το σήμα χρησιμοποιείται από ιδιώτη, πρέπει να πληρούνται, πέραν της αποκομίσεως οικονομικού οφέλους από τη σχετική με το σήμα συναλλαγή, και άλλα κριτήρια προκειμένου η χρήση να συνιστά χρήση στις συναλλαγές;
               
            
                  2)
               
               
                  Εάν το οικονομικό όφελος απαιτείται να είναι σημαντικό, λόγω δε της αμελητέας αξίας του οικονομικού οφέλους που αποκόμισε το εμπλεκόμενο πρόσωπο και της μη συνδρομής τυχόν άλλων κριτηρίων που απαιτούνται για να στοιχειοθετηθεί χρήση στις συναλλαγές δεν δύναται να θεωρηθεί ότι το εν λόγω πρόσωπο χρησιμοποίησε το σήμα στις δικές του συναλλαγές, συντρέχει η προϋπόθεση της χρήσεως στις συναλλαγές κατά την έννοια του άρθρου 5, παράγραφος 1, της οδηγίας περί σημάτων εάν ο ιδιώτης χρησιμοποίησε το σήμα για λογαριασμό τρίτου στο πλαίσιο των συναλλαγών του εν λόγω τρίτου, ακόμη και στην περίπτωση που δεν είναι εργαζόμενός του;
               
            
                  3)
               
               
                  Στοιχειοθετείται εκ μέρους του φυλάσσοντος προϊόντα προσώπου χρήση σήματος για προϊόντα κατά την έννοια του άρθρου 5, παράγραφοι 1 και 3, στοιχείο β', της οδηγίας περί σημάτων, στην περίπτωση που τα φέροντα σήμα προϊόντα, τα οποία αποστάλθηκαν σε κράτος μέλος και από εκεί τέθηκαν σε ελεύθερη κυκλοφορία, παραλήφθηκαν και φυλάχθηκαν για λογαριασμό εταιρίας, η οποία τα μεταπωλεί, από πρόσωπο στου οποίου την κατοχή βρέθηκαν και το οποίο δεν ασχολείται με εισαγωγή και εξαγωγή προϊόντων και δεν διαθέτει άδεια λειτουργίας αποθήκης τελωνειακής αποταμιεύσεως και φορολογικής αποθήκης;
               
            
                  4)
               
               
                  Μπορεί να θεωρηθεί ότι ένα πρόσωπο εισάγει προϊόντα φέροντα σήμα κατά την έννοια του άρθρου 5, παράγραφος 3, στοιχείο γ', της οδηγίας περί σημάτων, στην περίπτωση που τα προϊόντα δεν εισήχθησαν κατά παραγγελία του εν λόγω προσώπου, αλλά το πρόσωπο αυτό διέθεσε τη διεύθυνσή του σε μεταπωλητή των προϊόντων και, για λογαριασμό του μεταπωλητή, παρέλαβε τα τεθέντα σε ελεύθερη κυκλοφορία στο κράτος μέλος προϊόντα, τα κράτησε στην κατοχή του για μερικές εβδομάδες και τα παρέδωσε προς μεταφορά σε τρίτη χώρα εκτός ΕΕ, όπου επρόκειτο να μεταπωληθούν;
               
            
         (1)  Οδηγία 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων (Κωδικοποιημένη έκδοση) (ΕΕ 2008, L 299, σ. 25)